▷ Cap de setmana sobre rodes als paisatges de Mont-roig que van inspirar Miró\nCap de setmana sobre rodes als paisatges de Mont-roig que van inspirar Miró\nESports BTT: Mont-roig Miami Turisme\nEt convidem a gaudir d’un cap de setmana a Mont-roig Miami tot fent de les Rutes senyalitzades de BTT i cicloturisme que trobaràs entre les roques vermelles i els cels blaus de Mont-roig Miami que van inspirar Joan Miró. N’hi ha per a tots els nivells.\nMont-roig Miami compta amb 137 km repartits en 10 rutes de BTT senyalitzades segons el seu grau de dificultat.\nTambé compta amb una xarxa de carreteres molt bona per a la pràctica de ciclisme en carretera. Des del mar, i en menys de 5 km, pots estar immers a la muntanya i iniciar l’ascens a colls de primera categoria. S’ha editat un mapa amb 7 rutes i 656 Km amb tota la informació necessària.\nLa resta de la família que acompanya al ciclista també podrà descobrir els paisatges mironians mitjançant les rutes de senderisme senyalitzades per poder gaudir de la natura i conèixer el municipi petjada rere petjada. Les rutes han estat dissenyades per a tot tipus de caminants i famílies.\nA peu, en bicicleta o en cotxe, la visita a la muntanya roja i a l’ermita de la Roca, integrada a la muntanya, és obligada per descobrir el Mont-roig de Miró.\nL’artista, que hi anava tot sovint, la va pintar en el seu quadre “Sant Ramon”. Amb unes vistes panoràmiques impressionats és un dels imperdibles de la Ruta del Paisatge dels Genis i hi trobareu també un bar restaurant.\nEls nens i nenes també es divertiran durant la visita al Centre Miró ja que hi ha el puzzle gegant del tapís “El llangardaix de les plomes d’or”.\nLa visita al Centre Miró permet entendre la relació entre l’artista i la terra de Mont-roig.\nPer conèixer l’univers mironià a Mont-roig Miami us convidem també a fer una passejada per la platja de la Pixerota, a la que Joan Miró anava diàriament a observar els estels i la llum de la lluna.\n“Tota la meva obra està concebuda a Mont-roig” va dir Joan Miró, qui va estiuejar durant 65 anys a Mont-roig Miami.\nConeix aquest Mont-roig de Miró, tot un univers de colors: “El vermell és el color de l'Ermita de la Roca i li dóna nom al poble. El blau és el cel de Mont-roig. El verd és el verd dels garrofers i el groc, la joia de Mont-roig, les seves floretes i plantes”.\nQuadres tan famosos com “La Masia”, exposat a la National Gallery of Art a Washington DC, inclouen elements de la natura de Mont-roig.\nEl Centre Miró i les oficines de turisme del municipi són punts d’informació de la Ruta del Paisatge dels Genis a Mont-roig Miami.\nMés informació a través del web www.elpaisatgedelsgenis.cat


Última hora : Espanya: normativa comunitària en matèria d'higiene en agricultura - carndeporc.cat, el web de la indústria càrnia\nEspanya: aplicació de la normativa comunitària en matèria d'higiene en la producció primària agrícola\nEl nou Reial Decret fixa quines són les explotacions agrícoles que han de complir amb les obligacions d'higiene fixades en la normativa comunitària i les mesures que s'han de respectar.\nDimarts 27 gener 2015 (fa 3 anys 5 mesos 23 dies)\nEl Consell de Ministres ha aprovat a proposta del Ministeri d'Agricultura, Alimentació i Medi Ambient, un Reial Decret per aplicar els requisits que estableix la normativa comunitària per a la higiene en les explotacions agrícoles.\nAquest Reial Decret fixa clarament quines són les explotacions agrícoles que han de complir amb les obligacions d'higiene fixades en la normativa comunitària, establint-se el conjunt de mesures que, des del punt de vista de la higiene, han de respectar els agricultors titulars de les mateixes.\nAquestes obligacions vindran desglossades en les corresponents guies de bones pràctiques que, tant el Ministeri com les organitzacions més representatives del sector, posaran a disposició dels agricultors a través del web del Departament.\nDivendres, 16 de gener de 2015/ MAGRAMA/ Espanya.\nRabobank: es mantenen les turbulències sobre el mercat porcí28-gen-2015 fa 3 anys 5 mesos 22 dies\nDescobert un nou serotip de Salmonella26-gen-2015 fa 3 anys 5 mesos 24 dies


Un home ha apunyalat dues persones en ple carrer al barri del Clot, a Barcelona. Els Mossos d’Esquadra han aconseguit detenir el suposat agressor, un individu de 37 anys que s’havia amagat en una planta baixa. Les víctimes han hagut de ser trasllades a centres hospitalaris.\nLa policia apunta que no es tem per la vida de cap dels dos agredits i ara investiga per què l’assaltant s’ha abraonat sobre elles. En qualsevol cas, una de les víctimes es troba en estat greu a causa de les ganivetades que ha patit. Les ferides que l’assaltant ha provocat a l’altra persona són superficials i es diagnostiquen com a lleus.\nEls Mossos expliquen que han rebut avís de l’agressió am arma blanca cap a les 16.00 hores d’aquest dimecres. Els agents s’han desplaçat a la zona i han localitzat el presumpte assaltant en una planta baixa on no hi havia ningú més. La policia ha afegit que desconeix si l’arrestat viu en el local on ha sigut trobat.\nLa policia explica que el sospitós té antecedents per fets delictius diversos. Els Mossos han obert una investigació que es troba en marxa per esbrinar els motius dels succés i aclarir si entre l’agressor i les víctimes existia cap mena de relació prèvia.\nPer altra banda, els Mossos d’Esquadra han informat també aquest dimecres a la tarda de la detenció d’un dels presumptes autors del tiroteig en què dues persones van resultar ferides en una casa ocupada al barri del Besòs i el Maresme, el passat 15 de gener. Aquell dia, la policia va desplegar un fort dispositiu per detenir els autors dels trets i van envoltar l’edifici, al creure que almenys una persona s’hi havia atrinxerat.\nQuan van irrompre, però, no hi van trobar ningú. En canvi, van descobrir que al domicili s’amagava una plantació de marihuana. Els Mossos han confirmat aquest dimecres que la principal hipòtesi relaciona el tiroteig amb una discussió entre persones dedicades al tràfic de droga.\nAgressió Barri del Clot Mossos d'Esquadra


27/07/2021 Iniciar sessió Registrar-me\nL’Agrupació Excursionista Muntanya va ser fundada el 15 de setembre de 1930, per trenta-set homes i set dones amants de la muntanya, la majoria treballadors de l’empresa Fabra i Coats, amb l’objectiu d’omplir el buit que hi havia a Sant Andreu de Palomar d’entitats dedicades al muntanyisme. La seva primera seu social fou dins del local de la Societat Coral La Lira.\nEl 1961 va canviar de seu, passant a un edifici situat al carrer Coroleu, 18. Posteriorment, va ampliar les instal·lacions amb l’adquisició d’un altre local al carrer Montsec 9, el qual, amb el temps, ha esdevingut la seu definitiva.\nL’Agrupació Excursionista Muntanya està adherida a la Federació d’Entitats Excursionistes de Catalunya (FEEC), la Federació Catalana d’Espeleologia i és sòcia fundadora i membre de l’Associació de Senders de Catalunya i de l’Associació d’Entitats Excursionistes del Barcelonès.\nÉs membre fundador de l’Associació Caminada Internacional de Barcelona – C.I.B.\nParticipa en esdeveniments esportius com les caminades populars de Barnatresc o Naturtresc.\nEl 2005 va rebre la Medalla d’Honor de la ciutat de Barcelona, coincidint en el 75è aniversari de la seva fundació.


Política de cookies i emmagatzematge local – Fundació Escó\nCookies essencials. Són cookies tècniques necessàries per gestionar el flux de navegació a la web o per mantenir-te connectat a la mateixa. Si les deshabilites, es possible que algun apartat del web no funcioni correctament.\nEl web beacon és altra tècnica habitual de rastreig que consisteix en col·locar al web o a un correu una imatge allotjada a un servidor d’Internet de manera que quan el teu navegador o programa de correu es connecti a aquest servidor per descarregar aquesta imatge, quedi registrat el teu accés. De vegades aquestes imatges són molt petites o transparents de manera que resulten invisibles per l’usuari.\nFunció Tipus de cookies Domini Persistència Tipus de cookie per funció\nCookies de primera part creades pel gestor de continguts WordPress per recordar les dades de l’usuari al deixar un comentari al web Cookies persistents (comment_author, comment_author_email, comment_author_url, etc www.fnesco.org\nfnesco.org Anys Preferències\nNOTA: la informació mostrada és de data FEBRER 2015. Informem que amb el pas del temps pot quedar incompleta tot i que periòdicament revisem la present política.


Albert Villaró, historiador i novel·lista.\nActualitzada 20/02/2018 a les 07:30\nAlbert Villaró (la Seu d’Urgell, 1964) es troba aquests dies en plena “depressió postpart”. L’autor ironitza sobre l’etapa que viu un cop enllestit el llibre. El sindicat de l’oblit (Columna) arriba a les llibreries. Segona part d’Els ambaixadors, torna a situar mossèn Farràs en una Espanya que no ha patit quaranta anys de dictadura franquista, on hi ha una Catalunya amb Estat propi. Però la vida així tampoc és de color de rosa.\nPerò comencem per ‘Obaga’, amb reedició per Columna i en castellà per Destino. Una obra amb recorregut, oi?\nSí, ja té quinze anys i sempre ha gaudit de certa vitalitat; ara estic content amb aquesta nova vida. Suposo que al seu moment va ser una obra insòlita que recollia aquells ambients de la gran crisi del contraban. Potser va tocar el nervi del que passava. Un fresc molt concret sobre el despoblament i el futur incert dels pobles de muntanya.\n‘El sindicat de l’oblit’: la podem llegir sense haver passat abans per ‘Els ambaixadors’?\nEs pot, sí, tot i que a la primera hi ha més elements de la biografia del protagonista, aquest pallarès de Tor, mossèn Farràs, que estudia al seminari de la Seu i després té certa vida com activista, militant a la guerra del 1935. Inventada, és clar, com tota la història del llibre a partir de l’octubre del 1934.\nI quina és la peripècia que li toca protagonitzar aquí?\nRecuperem l’atemptat que va matar Franco a Els ambaixadors i que en aquell llibre només s’esmenta. Que després té una derivada el 1975.\nNo farem ‘spoiler’.\nNo cal. Tot i que és inevitable que se sàpiga i, al final, la gràcia és que es vegi com s’hi arriba.\nAquest Franco que dibuixa, és per fotre-se’n. Començant per allò de la falta d’un testicle.\nSempre hi ha petites venjances. Aquesta n’és una de gran, el vessant grotesc del personatge. També hi ha certa cara grotescament tendra. Com a la trobada amb Celia Gámez.\nConcebre espies, policies, de moure’s pels budells de l’Estat, té ‘morbo’ per a l’autor?\nSi parléssim d’una aspirina efervescent, seria l’excipient que provoca que faci bombolles perquè passi millor. L’autor ha de picar pedra, però no és una tasca necessàriament agradable. No dic: “Que divertit!” mentre escric. És més aviat com escalar una muntanya: la recompensa ens espera al cim. És la gratificació després de l’esforç, el vertigen, el perill.\nI per a l’historiador és alliberador modificar d’aquesta manera la història, sobre el paper?\nA l’historiador naturalment li fa gràcia intentar-ho. Fins i tot hi ha una disciplina acadèmica que es dedica a crear ucronies a partir del principi de causalitat: què hauria passat si...\nHi ha molt nostàlgic del franquisme que surt de l’armari, amb l’excusa de Catalunya?\nNomés cal veure els diaris, amb aquesta revifalla de l’orgull patriòtic. Una dictadura llarga i subtil deixa un pòsit, moltes llavors que ara germinen. De fet, ja fa més anys que està mort dels que va governar i encara és una presència molt viva.\nUna frase de la novel·la: “Ara veuran, si s’han atrevit a proclamar una república pels seus sants collons.” La vida mateixa.\nPerò això ja està escrit de fa un o dos anys. Però la gent que escriu és catalitzadora de coses que suren en l’ambient.\nFa reviure Lorca.\nEm feia molta il·lusió. Tot i que fa una aparició breu i accidentada, però si més no ja no està enterrat i amagat. És una escena simètrica amb la de Pau Casals a Els ambaixadors, té el mateix punt simbòlic. I Nin, Trotsky, Pla, que és un dels personatges que més m’agraden. M’agrada molt pensar en les segones oportunitats.


Bitcoin i blockchain: un cost econòmic i mediambiental - ESCI-UPF News\nGranja minament de criptomonedes CryptoUniverse a Rússia. / Foto: Bloomberg (Andrey Rudakov)\nBitcoin ha esdevingut la criptomoneda més popular en els darrers anys i, últimament, ha experimentat un fort creixement en la seva cotització. Però per comprendre per què i com Bitcoin utilitza l’energia, primer cal entendre el mecanisme subjacent que hi ha darrere de la majoria d’aquestes criptomonedes, la tecnologia blockchain. Degut a les seves característiques d’anonimat, auditabilitat i descentralització, s’ha convertit en una de les tecnologies més prometedores i atractives, però l’ús i tinença massiva de Bitcoin ha despertat veus crítiques que qüestionen el seu funcionament per l’elevat consum d’energia i la quantitat d’emissions de carboni.\nEn un sistema blockchain, la informació s’allotja en milers d’ordinadors (o nodes) interconnectats, que tenen una còpia de tota la base de dades i executen un mateix programa informàtic. A falta d’una autoritat central, per a validar les transaccions i generar nous blocs, s’utilitza un algorisme de consens anomenat Proof-of-Work (PoW), de manera que cada vegada que es completen un determinat nombre de transaccions es genera un problema matemàtic molt complex que, una vegada resolt, confirma el tancament d’un bloc amb un identificador (hash) i permet continuar amb el següent (d’aquí blockchain).\nEn el cas de Bitcoin, aquesta operació es repeteix cada 10 minuts i els encarregats de resoldre el problema són els miners, els individus que hi ha darrere de cada node. Així, cada 10 minuts, s’inicia una carrera entre tots els miners per trobar, per mitjà de prova i error (o el que es coneix com a ‘força bruta’), un valor aleatori que encaixi amb el resultat esperat. A canvi, es disputen un ‘premi’ remunerat en Bitcoins, que només guanya el més ràpid a trobar aquest resultat.\nSovint es posa l’exemple d’una classe de matemàtiques en què el professor demana als estudiants resoldre un problema a canvi d’un punt més a la nota final. Tots ells es posaran a pensar i calcular quin és el resultat, però probablement només un d’ells serà el que aixecarà la mà primer. En aquest cas, la resta d’estudiants que també han fet l’esforç de pensar, hauran ‘perdut’ el temps i l’energia, sense pujar el punt de la nota. Doncs el mateix passa en el món de les criptomonedes, on la probabilitat de trobar la solució augmenta a mesura que l’‘esforç’ computacional (capacitat de computació per segon) augmenta.\nL’incentiu econòmic per intentar ser el més ràpid és tan sucós (actualment és de 6,25 bitcoins, equivalent a prop de 300 mil euros, en el moment d’escriure aquest article) que darrere d’aquest puzzle informàtic s’ha desenvolupat una indústria molt competitiva, on els participants inverteixen enormes quantitats de diners per millorar els seus equips i incrementar les probabilitats de minar un nou bloc. Ara bé, el funcionament de tots els ordinadors de la xarxa de manera continuada implica, a més de la despesa en equipament, una despesa elèctrica molt gran.\nEn un recent informe publicat a la revista Nature Communications s’alerta que «el creixent consum d’energia i les emissions de carboni associades a la mineria de Bitcoin podrien socavar els esforços sostenibles a nivell mundial». L’estudi, elaborat per diversos investigadors xinesos, destaca que aquesta problemàtica és especialment preocupant a la Xina, que representa més del 75% de totes les operacions que es duen a terme a través de la blockchain de Bitcoin, degut a la proximitat amb els fabricants de hardware especialitzat i l’accés a electricitat barata (en bona mesura provinent del carbó).\nL’informe alerta que si no s’aplica cap mena d’intervenció, el consum anual d’energia de la blockchain de Bitcoin, només a la Xina, arribarà al seu màxim als 297 terawatts-hora (Twh) el 2024, i generarà un total de 130 milions de tonelades mètriques d’emissions de carboni que sobrepassarien les d’alguns països desenvolupats com Itàlia, els Països Baixos, Espanya o Txèquia. A nivell mundial, segons el Bitcoin Energy Consumption Index (BECI) publicat per Digiconomist, s’estima que, si Bitcoin fos un país, ocuparia la 34ª posició en consum d’energia, per davant de Bèlgica, les Filipines o el Kazakhstan, i la seva petjada de carboni seria comparable a la d’Hongria.\nEn un article publicat al Nature Climate Change l’any 2018, els autors especulaven que les emissions de Bitcoin per si soles podrien impulsar l’escalfament global per sobre dels 2ºC. Sigui com sigui, i encara que les xifres dels diversos estudis difereixen força segons el mètode de càlcul emprat, tots apunten que el consum i les emissions són molt elevades i segueixen una tendència creixent. Ara bé, cal tenir present que aquesta és una àrea molt dinàmica i canviant, on és difícil de fer prediccions.\nL’any 1999, la revista Forbes va publicar un article on es predeia que la meitat de la xarxa elèctrica alimentaria la nova economia digital d’Internet en la dècada següent. Evidentmentment, aquestes prediccions no es van materialitzar, tot i el creixement exponencial d’Internet, degut a les millores en la seva eficiència. El mateix va passar amb Bitcoin, quan s’anunciava que aquesta criptomoneda consumiria l’energia de tot el món l’any 2020. Ha passat? No, ni molt menys.\nÉs important entendre que Bitcoin és només una criptomoneda, la qual és una de les aplicacions de la tecnologia blockchain que és en si mateixa un tipus de tecnologia de registre distribuït (DLT). Ethereum, la segona criptomoneda més important i que també utilitza el mecanisme PoW, és capaç de processar més del doble de transaccions que Bitcoin i alhora d’utilitzar només una tercera part de l’electricitat que utilitza Bitcoin.\nEls fundadors d’algunes monedes virtuals estan valorant l’adopció de mecanismes de consens menys intensius en energia, com el Proof-of-Stake (PoS) o Proof-of-Authority (PoA), per tal de reduir el seu consum i millorar l’escalabilitat. En aquesta direcció també s’hi encaminen altres tecnologies DLT que aspiren a competir amb blockchain, com Tangle i Hashgraph, per oferir una alternativa a l’ús intensiu d’energia i altes emissions.\nA dia d’avui, però, els esforços se centren en tres àmbits principals: 1) Millorar l’eficiència, és a dir, reduir el consum d’energia dels aparells, per exemple, mitjançant la refrigeració dels servidors, situant-los en llocs molt freds. Cal tenir en compte que fins i tot hi ha qui s’escalfa la casa amb la seva escalfor. 2) Establir les energies renovables com a principal font d’energia, per exemple desplaçant les instal·lacions de mineria a països com Islàndia o Noruega, on la pràctica totalitat de l’energia prové de fonts renovables. 3) Apostar per l’impost al carboni, encara que, com adverteixen els dos investigadors xinesos, aquest sistema no seria prou útil en el cas del Bitcoin. La recompensa de què parlàvem és tan gran que podria sortir a compte córrer el risc de pagar l’impost.\nEn definitiva, l’aproximació més encertada per millorar la innovació és segurament més innovació. La carrera, abans, haurà de ser per salvar el planeta.


Protesta d'Arran al davant de l'oficina de Barcelona Turisme, en una imatge d'arxiu / D.C.\nUna quinzena d’activistes de la formació política Arran Jovent ha protestat aquest matí a la seu de Barcelona Turisme per denunciar que “si hi una cara visible de la injustícia del model turístic, és la del Consorci de Turisme”, ha remarcat la portaveu del col·lectiu, Adriana Roca. Durant l’acció, dues de les integrants del grup reivindicatiu s’han lligat amb cadenes a la porta de l’oficina i s’ha llançat pintura vermella contra la façana de l’edifici. A la pancarta que ha encapaçat la proposta s’hi podia llegir “Turisme massiu o veïnes”.\nDurant alguns instants, s’han donat petits forcejaments amb els treballadors del local del passatge de la Concepció, a tocar de Rambla Catalunya, quan els manifestants intentaven mantenir la porta tancada i els empleats, oberta.\nA través d’un manifest, Roca ha reivindicat la necessitat de posar “fil a l’agulla” amb “un dels organismes menys transparents de l’administració público-privada”. En aquesta línia, ha criticat que el consorci s’endugui “el 20% del total que recapta”, “més de la meitat del que genera la taxa turística” i el benefici de “serveis públics, com el bus turístic”. Així, en una nova protesta contra la turistificació de Barcelona –fa dues setmanes ho van fer a la Pedrera–, Arran ha carregat contra un model al qual “no l’importa si hem de marxar de casa nostra” o “si l’impacte ambiental posa en risc qualsevol opció de futur”.\nLes activistes d’Arran encadenades a la porta de l’oficina. / D.C.\nPocs minuts després d’haver iniciat la protesta, ha arribat una patrulla dels Mossos d’Esquadra, a la qual s’ha unit després més dotacions, per demanar un responsable de l’acció i identificar tots els implicats. Finalment, hi ha hagut una primera actuació policial, per part d’un agent de la Guàrdia Urbana que ha tallat amb una cisalla les cadenes que unien les manifestants a la porta.\nMés tard, s’han desplegat antiavalots de l’Àrea Regional de Recursos Operatius (ARRO) dels Mossos per completar el desallotjament i s’ha retirat els concentrats, un a un, i sense cap incident a destacar.\nVandalisme contra el turisme\nPrecisament ahir, una altra acció de caire semblant va atacar amb pintura un autobús turístic mentre circulava a la plaça Kennedy. El va reivindicar el col·lectiu Batzac – Joventuts Llibertàries, que en una piulada a Twitter va criticar que el turisme apugi “preus”, expulsi “veïnat” i augmenti “la precarietat laboral”.\nAquest autobús no hi pinta res aquí! 🚌🎨😉\nEntre d’altres!#TouristGoHome #ElTurismeMataElsBarris#VeïnesVsTuristes pic.twitter.com/IWNuGZJpdG\n— Batzac – Joventuts Llibertàries (@Batzac_JL) 16 de juliol de 2019\nL’autoritat del Transports Metropolitans de Barcelona (TMB) va informar ahir que va denunciar aquests fets a la comissaria dels Mossos d’Esquadra, comesos per dues persones encaputxades. A més, també destacava que els 9 passatgers que es trobaven en el vehicle en el moment de la protesta van ser atesos a una oficina de Barcelona Turisme.\nHem presentat denúncia a comissaria per l’atac de dos encaputxats que han llançat pintura contra un #barcelonabusturistic aquest vespre a la plaça Kennedy. Els 9 passatgers afectats han estat atesos a @BarcelonaTurism\n— TMB (@TMB_Barcelona) 16 de juliol de 2019\nmaricel Juliol 17, 2019 | 23:17\nI quantes persones treballen gràcies al turisme cultural, familiar, de natura....? No teniu res més a fer noies i nois?


Taller d’elaboració de postals i guarniments de Nadal amb material reutilitzat | Ajuntament de Palau-solità i Plegamans\nTaller d’elaboració de postals i guarniments de Nadal amb material reutilitzat\nUn total de 18 persones han après a crear postals i guarniments de Nadal a partir de material reutilitzat, com ara capses de cartró o envasos buits, entre altres elements. El taller és una iniciativa del Consorci per a la Gestió de Residus del Vallès Occidental, que ha comptat amb la col·laboració de l’Ajuntament.\nEls artistes que han aprofitat aquest taller van comptar amb l’ajuda d’una tècnica especialitzada, que els va animar a fer volar la imaginació per crear les postals i els guarniments transformant un material que, en la majoria dels casos, va a parar als contenidors de reciclatge.\nAquesta activitat s’emmarca dins un seguit d’accions que duen a terme de forma regular el Consorci per a la Gestió de Residus amb ajuntaments com el de Palau-solità i Plegamans, com els cursos de cuina d’aprofitament i altres activitats.\n121123 tallerpostalsnadal artistes\n121113 tallerpostalsnadal postal


Web de la Subdirecció General de Formació de Persones Adultes\nDestaquem Actualitat Enllaços d'interès\nGoogle a XTEC\nMudança Centre de Recursos de Formació de Persones Adultes i lloc web\nl'Avinguda de les Drassanes 10-12\nTel 938 823 100\nLloc web anterior\nInformació del Servei i estudis\nXTEC Formació /\nCurriculum i Orientació\nXTEC Currículum i Orientació / Educació d'adults\nMudança Centre de Recursos\nEl Centre de Recursos de Formació de Persones Adultes, juntament amb els altres CESIRE, hem canviat de seu. Ara estem a l'Avinguda de les Drassanes 10-12 de Barcelona. Fins que la instal·lació sigui completa el millor és que, si heu de contactar amb nosaltres, ho feu per correu electrònic (cr-fpa@xtec.cat).\nEn breu us informarem també de la mudança d'aquesta pàgina web.\nLlibres pel Sant Jordi 2013 a la Formació d'Adults\nAquest és un any difícil en tots els àmbits de la societat però, des del Servei d'Ordenació Curricular de l'Eduació d'Adults, volem fer una petita aportació per ajudar a gaudir del Sant Jordi 2013 amb bona literatura i gratuïta.\nDebats d'Educació: L'educació al llarg de la vida: per a què i per a quí?\nDimecres 13 de febrer de 2013 a les 18.30 h tindrà lloc la conferència L'educació al llarg de la vida: per a què i per a qui?, a càrrec de Hans-Peter Blossfeld, catedràtic de sociologia de l'European University Institute (Florència, Itàlia) i fundador del National Educational Panel Study (NEPS) d'Alemanya.\nFormació per a l’acollida i l’ensenyament de persones joves i adultes immigrades\nCursos organitzats per la Comissió de formació de la Coordinadora de la Llengua de Barcelona. Formació acreditada per l'ICE de la Universitat de Barcelona. Forma part del Pla de Formació Permanent del professorat del Departament d'Ensenyament.\nInscripció a les activitats formatives curs 2012/2013\nObert el termini d'inscripció a les actitats formatives del Servei d'Ordenació Curriculuar de l'Educació d'Adults.\nInscripcions fins el 30 de setembre de 2012\nNova estructura i fitxes COMPETIC\nNova estructura curricular i fitxes pedagògiques dels quatre nivells de COMPETIC: Inicial, 1, 2 i 3 amb distribució de les vuit competències.\nNous currículums COMPETIC\nResolució de 19 de juny de 2012, per la qual s’estableixen els currículums dels ensenyaments d’informàtica d’aplicació als centres i aules de formació de persones adultes, que depenen del Departament d’Ensenyament.\nMàster de Formació de Professorat de Català per a Persones Adultes\nMàster d'un sol any (60 crèdits) semipresencial. Per al curs 2012-2013, els programes d'algunes assignatures s'han adequat específicament a la formació necessària per al professorat de català a l'exterior.\nIX Premis Francesc Candel\nLa Fundació Lluís Carulla convoca la IX edició dels Premis Francesc Candel destinats a reconèixer i difondre les bones pràctiques en l’àmbit de la integració dels ciutadans catalans d’origen immigrant.\nSant Jordi 2012 a Formació d'Adults\nAlgunes idees, iniciatives interessants i recomanacions per gaudir del Sant Jordi 2012 als centres i aules de formació d'adults i també fora.\nNou Curs COMPETIC 3: Competències Bàsiques en Tecnologies de la Informació i la Comunicació per a la formació de persones adultes\nInscripcions obertes fins el 20 d'abril de 2012\nL’organització i la gestió del centre/aula de formació de persones adultes en el marc del decret d'autonomia\nAnunciem dues noves edicions del curs L’organització i la gestió del centre/aula de formació de persones adultes en el marc del decret d'autonomia.\nInscripcions obertes fins el 9 d'abril de 2012\nObert el termini d'inscripció al Microtaller "Dibutècnic. Per què t'agrada ensenyar matemàtiques" que es durà a terme el 27 de març de 2012 al Centre de Recursos.\nInscripcions: de l'1 al 15 de març de 2012\nCursos del CPNL per aprendre català i millorar el nivell\nEl Consorci per a la Normalització Lingüística (CPNL) organitza en tot el territori cursos de català per a les persones que volen aprendre a parlar en català amb fluïdesa i correcció i per a les que volen aprendre a escriure'l adequadament. També ofereix cursos de nivell superior o perfeccionament. Més informació.\nUna entitat sense ànim de lucre que treballa per apropar la lectura a les persones amb dificultats de comprensió lectora.\nCatàleg d'abril de 2011\nAutoregulació dels aprenentatges\nRecull de vuit vídeos de la sessió sobre "Processos d'autoregulació dels aprenentatges: estratègies didàctiques per a fomentar-los", impartida per l'Olga Esteve.\nInscripció activitats formatives curs 2011/2012\nObert el termini d'inscripció a les activitats formatives per al curs 2011/2012 adreçades al professorat dels centres i aules d'educació d'adults: del 8 al 22 de setembre 2011.\nResum Jornada Innovem 2011\nResum amb les presentacions, vídeos i reportatge de la VI Jornada Innovem, "La creativitat en l'aprenentatge".\n"Lletres per a tothom" és un programa d'abast nacional que té per màxim objectiu promoure l'alfabetització en català de persones adultes d'origen estranger.\nEscola d'Estiu de l'Educació de Persones Adultes\nSota el lema "Temps d'educació, temps d'acció" està obert el termini d'inscripció a l'Escola d'Estiu d'Educació de Persones Adultes que tindrà lloc del 4 al 14 de juliol de 2010 a l'Escola de la Dona.\nConcurs "Somos Grundtvig"\nL'Organisme Autònom Programes Educatius Europeus (OAPEE), en col·laboració amb el Ministerio de Educación i les Conselleries d'Educació de les comunitats autònomes, convoca el concurs "Somos Grundtvig" en el marc de l'Any Europeu del Voluntariat 2011\nJornada Innovem 2011\nObert el termini d'inscripció a la VI Jornada Innovem. Aquesta edició tractarà sobre creativitat i aprenentatge i tindrà lloc el dia 28 de juny de 2011 en jornada de matí.\nAssessoraments en Centre/Aula d'FPA curs 2011/2012\nA partir d'avui, dia 25 de maig i fins el 10 de juny, s'obre el termini de presentació de sol·licituds per demanar formació en centre/aula de l'Educació d'Adults.\nMàster en Formació de Persones Adultes\nV edició del màster Oficial Professionalitzador en Formació de Persones Adultes organitzat conjuntament per la Universitat Autònoma de Barcelona i la Universitat de Barcelona. És una formació àmplia i específica que té com a objectiu formar especialistes en els processos formatius que afecten les persones adultes.\nEl Màster de Formació de Professorat de Català per a Persones Adultes va néixer el curs 2007-2008 per substituir el títol propi de Postgrau de Formació de Professors de Català per a Adults, que s'impartia des del curs 1999-2000.\nNou Director General d'FP\nMelcior Arcarons ha estat nomenat director general de Formació Professional Inicial i Ensenyaments de Règim Especial del Departament d'Ensenyament..\nSalutació de la Sra. Irene Rigau, nova Consellera del Departament d'Ensenyament i nova estructura d'aquest Departament.\nMinerva en línia\n>Mòduls comuns i opcionals per a la formació de persones adultes, GES: Graduat en Ensenyament Secundari.\nDepartament d'Ensenyament | Direcció General d'Educació Secundària Obligatòria i Batxlillerat


Projecte finançat per la Diputació de Lleida amb l’objectiu de promoure l’activitat física i els hàbits saludables\nTàrrega ha habilitat un Espai Lúdic i de Salut per a la Gent Gran al solar de les antigues piscines d’estiu. Es tracta d’un circuit d'exercicis suaus per afavorir l’activitat física i els hàbits saludables. L’equipament és una de les intervencions que el consistori targarí du a terme amb l’ànim de convertir l’esmentada finca urbana en una zona d’esbarjo i passeig oberta a la ciutadania. Els aparells de l’Espai Lúdic i de Salut per a la Gent Gran han estat subvencionats en la seva integritat per la Diputació de Lleida amb un import d’11.665 euros a través d’una línia d’ajuts destinada a fomentar l’ocupació activa en el lleure.\nSegon equipament d’aquestes característiques a Tàrrega\nUbicat a la cantonada entre els carrers de La Plana i Sant Pere Claver, és el segon Espai Lúdic i Salut per a la Gent Gran que es posa en servei a la capital de l’Urgell. El primer està situat al carrer de Joan Tous, a la llera del riu Ondara. Aquest tipus d’equipaments estan especialment dirigits a la gent gran si bé són aptes per a usuaris de totes les edats. El circuit està dissenyat per treballar la mobilitat, l’equilibri i la coordinació del cos. L’espai també compta amb proves per a estimular la memòria, la coordinació visual i la capacitat d’observació. El regidor d’Esports, Promoció de la Salut i Gent Gran, Jaume Folguera, manifesta que la ubicació del nou Espai Lúdic i de Salut “dóna vida a un espai públic recentment creat que es vol popularitzar entre la ciutadania”. A més, destaca el fet que ha quedat integrat dins el Parc Esportiu, ja que es troba a tocar del Pavelló del Club Natació Tàrrega i el Club Tennis Tàrrega.\nLes antigues piscines s’enderrocaren a l’abril\nL’Ajuntament de Tàrrega enderrocà l’abril passat les instal·lacions de les antigues piscines en desús i deixà endreçat un espai urbà de 2.500 m2 que acumulava deixalles i runa. El terreny és qualificat pel Pla d’Ordenació Urbanística Municipal (POUM) com a sòl residencial edificable si bé les subhastes públiques quedaren desertes en el seu moment. Per això, el consistori targarí decidí llavors destinar el terreny a espai públic de passeig.


La Torre de la Mixarda i el Pont del Diable de Figuerola del Camp - Alt Camp · Història i patrimoni\nFIGUEROLA DEL CAMP, 28 de setembre de 2020. Aquest mes d’agost s’han acabat les obres de millora de les defenses del Pont del Diable, segona fase del projecte Alt Camp: Història i patrimoni, les arrels d’una terra al municipi, que han permés consolidar el terreny on s’assenta el pont. El terreny on es sustentava el pont tenia unes evidents pèrdues de volum causades per l’erosió de l’aigua del torrent dels Masos que el pont creua i amenaçaven greument la seva estabilitat.\nS’han finalitzat les millores en el vial de comunicació al conjunt arquitectònic de la Torre de la Mixarda, Bé Cultural d’Interès Nacional (BCIN), al Pont del Diable i al jaciment arqueològic de la Cova del Gat, inclòs en el projecte FEDER.\nHan finalitzat les obres de condicionament del vial de comunicació des del camí dels Masos -que comunica Figuerola amb Fontscaldes i Valls- fins a la Torre de la Mixarda. S’han adaptat cinc quilòmetres de camí, netejant les vores i els matges i incrementant la seva amplada en alguns trams. També s’ha incorporat senyalització vertical per als vehicles, amb límits de velocitat, preferències de pas i de perill per zona inundable en tot el seu recorregut.\nAmb aquestes obres es consolida el projecte turístic i patrimonial de Figuerola del Camp i augmenta el poder d’atracció de visitants de l’Alt Camp.\nLes obres al Pont del Diable\nLa tècnica constructiva utilitzada en aquesta actuació ha sigut l’escullera, que és un mur, habitualment de contenció de terres, que es construeix apilant blocs de pedra de grans dimensions. En aquest cas, els blocs de pedra s’han utilitzat per a restituir el terreny de la riba erosionat per l’aigua, que amb els anys havia format coves que afectaven la integritat del pont. Les pedres també s’han utilitzat per a protegir, la base de l’estructura, del curs principal de l’aigua. A més a més, s’ha construït una altra escullera, a la llera del riu i transversal al torrent, per tal de modificar-li la pendent en aquest punt i reduir així la velocitat de l’aigua. L’any 2014 es va executar un primer tram d’escullera prioritari, en el punt on el pont recolza sobre la riba. Aquest 2020 s’han completat la resta de trams d’escullera de la riba, aigües amunt i agües avall del pont, amb un total de 16 metres, i l’escullera de la llera, de 7 metres de longitud.\nEl Pont del Diable creua el barranc sobre el torrent d’est a oest, amb un únic arc que es recolza en els massissos de conglomerat de les dues ribes. La longitud de l’arc entre les cares interiors de les seves dues impostes és de 7.15m, la seva altura fins a la cara inferior de la clau és de 7m i el seu gruix de 80cm.\nLes patologies detectades són bàsicament que el terreny sota el recolzament de la imposta presenta importants pèrdues de volum causades per l’erosió produïda per la circulació de l’aigua del torrent. Aquesta última patologia es considera molt greu i calia reparar-la urgentment per a garantir la seva conservació. Així, es projecta un sistema de defensa del marge est del torrent, que serveixi tant per protegir el propi marge de les riades, com per restaurar la base de recolzament de la imposta del pont. L’àmbit de la intervenció és una superfície en planta de 78m2.\nLes anteriors fases de restauració del Pont del Diable també es van finançar mitjançant el programa “Viure al Poble”, FEDER eix 4 del període 2007-2013. Per tant l’actual actuació ajuda a millorar i fer visitable un patrimoni ja restaurat en l’anterior període, completant la seva valorització turística i l’impacte de l’anterior FEDER.\nLa Torre de la Mixarda és un monument històric amb la categoria de Bé Cultural d’Interès Nacional (BCIN), una torre de guaita i defensa del segle XVII que pertanyia al monestir de Poblet, a l’època dels “moros a la costa” i alberga en el seu interior el Centre d’Interpretació de les Torres de Guaita de la comarca.\nEl Pont del Diable, conegut també com a Pont del Moro, és d’origen medieval, possiblement construït entre els segles XII i XIV. Està situat a prop de la Torre de la Mixarda. Creua el torrent dels Masos i no es té clar si tenia ús d’aqüeducte de proveïment d’aigua o si servia de pas de vianants.\nEl projecte Alt Camp: història i patrimoni, les arrels d’una terra, inclou un conjunt d’actuacions impulsades per vuit municipis sota el paraigua del Consell Comarcal de l’Alt Camp amb cofinançament dels fons estructurals de la Unió Europea (FEDER) eix 6, tram local i el Pla Territorial de Foment del Turisme de la Direcció General de Turisme. El pressupost d’arranjament de consolidació del Pont del Diable ascendeix a 17.448,98 euros (+IVA) i l’import d’adjudicació de l’obra de condicionament del vial de comunicació des del camí dels Masos fins a la Torre de la Mixarda de Figuerola és de 97.282,28 € (IVA inclòs).


Exposición fotográfica "Secuencias" - Día Mundial Salud Mental 2020\nExposición fotográfica «Secuencias»\nEl projecte construeix una narració gràfica a través de deu obres fotogràfiques en serie. L’eix central del desenvolupament s’assenta sobre el pas del temps – com ja ho van fer Duane Michals, Elliot Erwitt i altres autors anònims – per analitzar preocupacions comuns com la desaparició, la decadència, la identitat, la pèrdua, l’estafa o la pertinença.\nEl Grupo Flash està format per un nombre variable i sempre canviant d’integrants que participen en projectes de creació dins d’un marc terapèutic en les instal·lacions del CREAP (Centre de Referència Estatal d’Atenció Psicosocial) a València. La seua obra ens ensenya una realitat personal a través d’un conjunt d’imatges quotidianes impregnades d’al·legories que despullen el relat íntim i emocional dels seus autors.\nEl projecte ha estat dirigit per María Sainz, fotògrafa i voluntària en el CREAP i amb el suport de César Ramírez, professional del centre. L’exposició ha estat organitzada pel Comitè del Dia Mundial de la Salut Mental de València, en col·laboració amb el Centre del Carme Cultura Contemporània, dins del marc d’activitats programades per a aquestes jornades del 10 d’octubre.\nCalle Museu, 2. Valencia


COL·LECTIU D'ANTIARTISTES: MANEL: DO IT YOURSELF\nPublicado por Eduard en 23:22\nGemma Sara 18 de juny de 2013, a les 16:27\nCorejar les lletres dels Manel em sembla prodigiós, i també es fa amb simplicitat!\nM'alegro que el concert estigués a l'alçada de les teves expectatives (i les de tota la família, espero). Nosaltres, ben aviat.\nNo, molt millor amb ells!\nEduard 18 de juny de 2013, a les 19:00\nMolt millor amb ells, és clar. Fins i tot anar de copes en acabat del concert, a esmorzar l'endemà, a dinar un arrosset al Delta (com per cert he fet avui).\nQue gaudeixis del TEU concert dels Manel (que de ben segur en gaudiràs...)


Autor: jordi Data activitat: 04 Gener 2018 ---------> Article modificat: 11:26 25 Octubre 2021\nQuan una cavitat és anomenada de formes diferents és complicat decantar-se per la que considerem més encertada, especialment quan la bibliografia existent també és força contradictòria. Els companys de l’Espeleoíndex consideren que el seu nom deuria de esser Cova de Nerola, i com a sinònims Cova dels Assedegats, o Cova dels Xaragalls, o Cova dels Eixeregats... També l’hem trobat ressenyada com Cova Miseragata, o Cova Prehistòrica de Riudabella.\nJa tenim sis noms diferents, i tot i que no volem crear més embolics, ni ens agrada dissentir dels que ens han precedit, creiem honestament que devem apostat per un setè topònim, la Cova dels Aixeregats tal com apareix en el mapa 1:5.000 conseqüents alhora amb el registre del Nomenclàtor oficial de toponímia major de Catalunya del ICGC referit al terme municipal de Vimbodí i Poblet (1133), Conca de Barberà. Per cert el prestigiós Joan Coromines, en el seu Diccionari etimològic i complementari de la llengua catalana cita el mot Aixeregats.\nETRS89, UTM X: 0337383, UTM Y: 4581106, Fus 31.\nSituats en la Creu de Nerola deixem els vehicles i prosseguim en direcció a Riudabella per la carretera T600 poc més de 150m on a l'esquerra, entre vinyes, creuem fins el corriol que s'enfila pel turo dels Aixeregats i ens condueix ràpidament a la cavitat.\nAquesta cavitat ha estat objecte de diversos treballs arqueològics i en algun moment ha estat tancada amb una paret de maons on s'encaixa una porta i reixat.\nActualment la porta és oberta i sense pany, suposem que les excavacions resten aturades. (Un dels cartells diu que l'accés és restringit al personal de l'empresa sense que s'expliciti de quina companyia es tracta).\nSense saber on demanar autorització i donat que tot just en el moment de la nostra visita ens precedien un grup d'excursionistes, ja que es troba ressenyada en diversos itineraris senyalitzats, hem decidit fer una visita rapida amb una especial cura en respectar rigorosament els vestigis dels treballs d'excavació encara visibles.\nDels diversos estudis accessibles a la xarxa inserim el que creiem més interessant:\n12:29:31 3.229.142.91 United States\n12:39:57 3.229.142.91 United States


Comunicació Palafrugell - Seixanta joves participen al programa SUMA’T, que els hi permetrà millorar la seva formació\nEl programa SUMA’T, que regula el Programa d'Experiència Professional per a l’ocupació juvenil a Catalunya impulsat per la Generalitat de Catalunya a través del Servei d’Ocupació de Catalunya i cofinançat al 50% pel Fons Social Europeu, a Palafrugell compta amb un pressupost de 210.630,00 euros.\nEls joves participants comptaran amb una tutora que els acompanyarà en el procés d’orientació, formació i inserció laboral. Realitzaran un curs de 100 hores per adquirir competències clau com l’aprenentatge de llengües, les noves tecnologies, habilitats socials o cíviques, i 288 hores més en formació professional en àmbits adequats a les característiques dels llocs de treball que desenvoluparan.\nDesprés d'un procés de selecció aquests seixanta joves accediran a un contracte de formació que els permetrà realitzar pràctiques professionals durant un període mínim de sis mesos. L’Ajuntament i el Servei d’Ocupació de Catalunya han signat un conveni a partir del qual es treballa en la recerca d’empreses que poden incorporar aquests joves a través d’un contracte de formació, subvencionat pel Departament de Treball.


Fiñana no té constància de la tramitació de cap querella - El Periòdic d'Andorra\nPublicat el Dijous, 9 de març de 2017 | 02:30 h\nJordi Cinca, ministre portaveu, durant la roda de premsa posterior al Consell de Ministres, ahir. | SFGA / CESTEVE\nNi el director de la Unitat d’Intel·ligència Financera (Uifand) ni el propi Govern tenen cap constància de la querella contra el directiu per part dels germans Ramon i Higini Cierco, accionistes majoritaris de Banca Privada d’Andorra (BPA), que va anunciar ahir en portada el diari Bon Dia. Segons el rotatiu, la demanda hauria estat tramitada per un seguit de fets que podrien ser constitutius dels «delictes d’ús d’informació privilegiada, revelació de secrets, omissió del deure de persecució de delictes, prevaricació, delicte de no protecció dels intervinents en el procés, coaccions i amenaces». Així doncs, el ministre portaveu, Jordi Cinca, va afirmar ahir haver-se assabentat de la notícia «per la premsa» i que, segons el que havia parlat amb Fiñana, ell tampoc havia rebut cap comunicació per part de la Batllia, la qual encara no hauria admès a tràmit la querella segons el mitjà.\nCinca, en resposta a les informacions publicades, va treure ferro a l’assumpte justificant que «es tracta d’una querella de part», és a dir, tramitada per la defensa i en la que no hi ha pres part cap altre organisme relacionat amb el cas. Segons el ministre, es podria tractar «d’un mecanisme de defensa per part dels accionistes», treien importància al text de la mateixa.\nBalanç BPA / Després d’haver-se complert dos anys des de la intervenció de BPA per les irregularitats detectades per part del Fincen, Cinca va fer un balanç positiu de com s’han desenvolupat els fet i els passos que s’han dut a terme malgrat «li quedi un sabor agredolç» pels motius que van motivar tot el procés. Segons el ministre portaveu, tot i que es va posar en perill «la plaça financera andorrana» i el país «va patir una situació d’alt risc», els resultats han estat els esperats i s’ha pogut refer sense problema la pròpia plaça financera. A més, va destacar la signatura de tractats internacional en matèria financera, així com també acords de doble imposició amb posterioritat als fets, el que demostra «que tot està avançant correctament» malgrat «caldrà continuar treballant».\nEl ministre portaveu, per altra banda, també va destacar la eficàcia amb la que es va aplicar la directiva europea en la resolució d’entitats financera, destacant Andorra com «el primer país en adoptar-la». En aquest sentit, Cinca va manifestar que s’ha aconseguit restablir la credibilitat financera del territori i que «s’ha fet un treball excel·lent en clau internacional», treballant sota les directrius imposades per parts dels organismes supranacionals.\nJudici / El també ministre de Finances també va lamentar que, malgrat el que considera «una magnifica actitud per part de les institucions i organismes responsables en relació al cas», l’Estat hagi de destinar tants «recursos, atenció i esforços» en el procediments judicial.\nUn pas més en l’intercanvi d’informació fiscal\nEl Govern va aprovar ahir el projecte de Llei d’intercanvi d’informació mitjançant sol·licitud prèvia i d’intercanvi d’informació espontani en matèria fiscal. Segons el ministre de Finances, Jordi Cinca, aquest nou projecte derogarà la llei de 2009 vigent fins el moment ja que incorpora tots els canvis proposats per l’OCDE aquests darrers anys en matèria d’intercanvi d’informació fiscal, pel que suposarà una actualització de l’anterior normativa suposant «un pas endavant en l’avenç en aquesta matèria».\nLa principal novetat pel que fa a la informació «a demanda» és la incorporació de la possibilitat de fer demandes grupals, és a dir, de diferents persones o empreses entre les que hi hagi la sospita de què existeix un patró d’actuació comú. Per altra banda, també s’incorpora l’intercanvi espontani d’informació. És a dir, a partir d’ara un país podrà comunicar informació de tipus fiscal a un altre sense que hi hagi una demanda prèvia.\nFins ara, l’intercanvi d’informació es duia a terme amb els països amb els quals a Andorra havia signat convenis d’intercanvi d’informació tributaria (TIEA) i Convenis per evitar la doble imposició (CDI), mentre que ara aquest es realitzarà amb els països signataris del Multilateral, que són al voltant d’un centenar.


Un jove igualadí mor en accident de cotxe a La Llitera\nEl jove passava uns dies de vacances a casa d’uns familiars\nDimarts, 15 agost 2017. 18:55. Redacció AnoiaDiari.\nEl jove G.S.M., de 26 anys d'edat, veí d'Igualada, va morir aquest diumenge pel matí en un accident de trànsit a la carretera A-133, al seu pas per Sanuí i Alins, a la comarca de La Llitera. El jove, que feia anys que residia a Igualada, era natural de Binèfar, on passava uns dies de vacances a la casa de la seva família.\nSegons informa La Litera Información, l'accident va tenir lloc a les 7 del matí del passat diumenge, quan els joves tornaven de les festes de Fonts. Segons sembla, el cotxe va sortir de la calçada i va topar amb un talús quan van intentar evitar un camió que circulava pel carril contrari.\nControlat l'incendi a les Pinedes de l'Armengol


Camping a 11 Km del centre de Copenhagen. L\_' autobus està a 400 m del càmping i l\_' estació del tren a 1 Km. Tocant de l\_' estació hi ha dos supermercats. El càmping te les parcelas de mida normal i uns bons serveis. Excepcionals la sala-menjador i la sala-cuina. Una mica car però molt recomanable per visitar Copenhagen.\nEusebi, on this campsite in September 2021\nVam ser en aquest càmping a l\_'agost del 2018 i hi hem tornat al setembre del 2021. El camping continua tan bé com estava 3 anys abans. Els preu es més asequible. La ubicació del camping es excel·lent per visitar Copenhagen.


Situació del mercat laboral de les persones amb discapacitat i iniciatives cap a la igualtat - Diari de la Discapacitat\nIniciInclusió LaboralSituació del mercat laboral de les persones amb discapacitat i iniciatives cap...\nSituació del mercat laboral de les persones amb discapacitat i iniciatives cap a la igualtat\nObservatori de la Discapacitat Física (ODF)\nLa inserció en el mercat laboral és un dels eixos princials d’integració social // Font: COCEMFE\nLa inserció en el mercat laboral representa un dels eixos d’integració més importants per a les persones amb discapacitat i és, a nivell comunitari, un dels grans reptes per tal de garantir la igualtat d’oportunitats.\nTanmateix, la realitat laboral denota un evident desavantatge per a aquest col·lectiu, i així ho confirmen les dades. Segons l’informe de l’Unió General de Treballadors a Catalunya (UGT), a Espanya només el 23,4% de les persones amb discapacitat té feina, en front del 60,9% de la població general, i dues de cada tres persones amb discapacitat en edat activa es troben laboralment inactives.\nSegons l’informe general d’Odismet, la taxa d’atur és especialment greu entre els joves amb discapacitat, arribant a un 63%, de manera que la principal causa d’atur és la dificultat per accedir al mercat laboral.\nA les dificultats per a accedir a una feina se’ls suma la important bretxa salarial que pateixen les persones amb discapacitat un cop troben feina. Segons les dades de l’informe “El salari de les persones amb discapacitat” de l’Institut Nacional d’Estadística (INE), en 2015 el salari mitjà anual va ser de 23.208 euros per a la població general, en front dels 19.569 euros de salari mitjà per a les persones amb discapacitat, és a dir, hi ha una diferència de 3.639 euros entre el salari mitjà d’una persona amb discapacitat i una que no en té.\nA més, en el cas de les dones amb discapacitat, la situació s’agreuja, ja que a la bretxa salarial entre persones amb discapacitat i sense discapacitat, cal afegir-hi la bretxa de gènere. Aquestes són les dades: les dones amb discapacitat perceben un salari mitjà brut anual de 17.778 euros, xifra significativament inferior als 20.835 euros dels homes amb discapacitat. El 22 de febrer, Dia Europeu per la Igualtat Salarial, el CERMI i la Fundación CERMI Mujeres es van unir per emetre una denúncia pública davant d’aquest fet.\nAquesta situació de desavantatge ve acompanyada de l’incompliment per part de les empreses de més de cinquanta persones (tant públiques com privades) respecte les seves obligacions: la Llei General de Drets de les persones amb discapacitat i de la seva inclusió social, que els exigeix reservar com a mínim un 2% de les seves plantilles als treballadors amb discapacitat.\nIniciatives en favor de la inserció social\nAmb la finalitat d’enderrocar els obstacles existents entre les persones amb discapacitat i les empreses, s’han mobilitzat diverses iniciatives a nivell estatal. Així, la Conferedación Española de Persones con Discapacidad Física y Orgánica (COCEMFE) va posar en marxa durant 2017 el projecte “Inserció Laboral de Persones amb Discapacitat”, en el qual van participar un total de 6.364 persones de 25 províncies i 13 comunitats autònomes. Entre elles, 1.969 van aconseguir formalitzar un contracte laboral.\nUna altra iniciativa destacada en aquest sentit és la Fira Discapacitat i Ocupació de Barcelona, que se celebra gràcies a la suma d’esforços de la Federació de Centres Especials de Treball de Catalunya(FECETC), el portal especialitzat DisJobs i l’Ajuntament de Barcelona. En l’edició d’aquest any, recent celebrada, han participat una trentena d’empreses de diferents àrees, ha hagut uns 3.000 visitants i s’han deixat milers de currículums.\nPer la seva part, la Fundació ONCE, ILUNION, Fundació Seres i Garrigues han elaborat una guia sobre la quota de reserva emmarcada en les mesures de la Llei General de Discapacitat (LGD) en favor del col·lectiu. La guia pretén servir d’eina a les empreses i motivar la contractació de persones amb discapacitat. Al·lega que aquesta acció no és només una obligació, sinó també una oportunitat: una enquesta elaborada per la Fundació Adecco datada al 2015 relaciona amb la discapacitat amb la discapacitat un menor absentisme laboral i, en general, una major motivació que troba el seu origen en l’esforç i l’afany de superació inherent del col·lectiu.\nFont: Observatori de la Discapacitat Física (ODF)\nArticle anteriorL’ONCE dedica un cupó a la Fira Alimentària 2018 d’alimentació, begudes i gastronomia\nArticle següentArriba la 6a edició de les Jornades de Productes de suport de disseny lliure (Baix Cost)


El temps no es perd | buscaescola.cat\nEl temps no es perd\nPublicat el 28-05-2020\nCom podem dir que els infants estan perdent el temps? En realitat l'aprenentatge és inherent a la vida mateixa, les estones d'avorriment, aquelles estones que sembla que no fem res, però en realitat el que no fem és una activitat activa, productiva, això no vol dir que esitguem perdent el temps. Menystenim massa sovint els espais de trobada amb un mateix, les estones de reflexió, tan necessàries per saber quines són les nostres necessitats reals, què és el que volem, què ens fa falta. Continuem immersos en la idea de la producció constant, si no estàs produint estàs perdent el temps, si no estàs fent exercici, si no estàs connectat estàs desaprofitant el temps, però en canvi estar absorbint una allau d'informació innecessària, això -diuen!- no és perdre el temps.\nUn cop més observo decepcionat com en aquesta situació excepcional tornem a fallar com a sistema educatiu i com a societat, tornant a posar el focus en una educació de quantitat una altra vegada. I em pregunto: algú s'ha qüestionat què és el que realment necessita l'infant?, com ho està vivint?\nCom sempre hi ha pressa. Massa pressa per omplir i omplir les hores dels nens i nenes de treball telemàtic, no fos cas que perdin el temps! Massa pressa també per tornar a obrir l'escola a corre cuita i malament, amb flaire d'espai de concentració més que no pas d'espai d'aprenentatge. I potser hauríem de seguir una de les màximes dels primers auxilis, que en cas d'accident " és millor no fer res que fer-ho malament ".\nLligat a la idea de perdre o no el temps, fa un parell d'anys en una formació ens van passar una conferència on Carol Deweck parlava d'una idea molt potent, l'encara no o not yet . És molt important la idea de l' encara no. Passa sovint que l'aprenent sembla que perdi el temps, de fet el que passa és que necessita altres experiències per fer un pas endavant o simplement no està encara preparat. Sene anar més lluny la meva pròpia experiència com a alumne i com a persona està molt marcada per l' encara no; durant molt de temps jo també vaig perdre el temps: canviant d'estudis, fent coses que no estaven al guió, que no s'esperaven de mi... però cada un d'aquests passos, cada una d'aquestes estones " perdudes ", com moltes de vosaltres, m'han fet ser el mestre que soc, el pare que soc, la persona que soc.\nPotser mares i pares, educadors i educadores cal que tinguem present que el temps no es perd i que encara no és el moment de tornar a obrir els centres educatius perquè, sincerament, crec que no hi ha les mínimes condicions neceessàries per fer-ho dignament.\nEducació - confinament\nEls mestres també necessiten descansar\nDe distanciament i tornada a l'escola\nSubstituir les abraçades per paraules boniques\nSi us plau, no feu malbé les criatures


P PT 1 Col·laborador/a 20 Visites Bústia de suggeriments\nptírids m pl ZOOL Família d’insectes de l’ordre dels anoplurs, ectoparàsits dels mamífers coneguts com a polls, caracteritzats per tenir els ulls ben desenvolupats, el cos gruixat i l’abdomen proveït de dos lòbuls pilosos marginals a cada un dels seus segments; el primer parell de potes és molt poc desenvolupat, mentre que els dos següents són robustos i acabats en ungles fixadores. Tenen les potes mitjanes i posteriors molt ben desenvolupades per poder fixar-se als pèls. Aquesta família inclou dues espècies, un poll de l’home i un del goril·la. L’espècie típica dels humans és Pthirus pubis, coneguda com a lladella, que es fixa als pèls de les zones púbiques d’ambdós sexes i se sol transmetre per contacte sexual. [NVC]


Botiga Biciescapa Sabadell - Biciescapa\nQualitat i servei en un món de bicicletes de més de 2000m2. T'acostem 35 anys d'història en un recinte únic.\nA Biciescapa estem de celebració i és que ja són 35 anys transmetent a milers de clients la nostra passió pel ciclisme. Un món de bicicletes ubicat a la ciutat de Sabadell t'ofereix un espai multidisciplinari de bicicletes per a tots els públics, sent aquest l'espai més gran fins al moment en la nostra història.\nBiciescapa Sabadell és un centre únic del ciclisme ambientat acord amb la nostra història; una història que ha passat per 4 locals anteriors.\nLa botiga en l'actualitat situada a la Carretera de Barcelona (entrada pel C / Montserrat 180) va ser una antiga fàbrica tèxtil de més de 2000m2 que durant anys va albergar la seu de puzles Educa, de la qual es conserva l'estructura arquitectònica original.\nEn l'actualitat Biciescapa Sabadell és un espai multidisciplinari en el ciclisme i trobaràs espais únics per a bicis úniques.\nUna nau en exclusiva t'espera per a bicis de carretera i tot el que envolta el món de l'asfalt a dues rodes, així com un altre edifici contigu on veure i provar una amplíssima gamma de bicicletes de muntanya, e-bike així com urbanes o infantils i tot el necessari per anar equipat en la teva bici (accessoris, roba de ciclisme, components, etc).\nFinalment, sortint de les nostres instal·lacions de Biciescapa Sabadell, però sense anar molt lluny (C / Montserrat 176) podràs deixar en les millors mans la teva bici perquè els nostres mecànics especialitzats reparin qualsevol tipus d'avaria.\nUna joia de la construcció per albergar les millors bicis del mercat!\n... amb el millor assessorament ...\nA Biciescapa Sabadell trobaràs un equip d'especialistes al teu servei per resoldre qualsevol dels dubtes sobre ciclisme que puguin sorgir així com acompanyament al llarg del procés de compra i postvenda.\nComptem amb un personal especialitzat en cadascuna de les seccions que t'esperen a Biciescapa Sabadell: especialistes en bicicletes de carretera així com mecànics de la disciplina en el mateix espai, especialistes en bicicletes de muntanya i bicicletes elèctriques de tot tipus i gammes -des aquelles persones que volen iniciar-se en aquest món de bicicletes fins a experts o professionals de sector-, especialistes en peces o components per la teva bici o bé personal especialitzat en tot tipus d'accessoris, nutrició i roba de ciclisme per a una àmplia gamma de disciplines ciclistes.\nVine a conèixer als nostres especialistes!\n... i tres tallers especialitzats ...\nA més de l'assessorament al llarg del procés de compra per part dels nostres especialistes a botiga, a Biciescapa Sabadell podràs deixar-nos la teva bici perquè reparem l'avaria, sigui quina sigui, gràcies al personal mecànic especialitzat en totes les disciplines ciclistes: bicicletes de muntanya, carretera, e-bike i urbanes.\nA les instal·lacions Biciescapa Sabadell trobaràs 3 tallers especialitzats: un de carretera, un altre de muntatge, recanvis i servei postvenda-garantia i, finalment un d'específic per a reparacions i manteniment de tot tipus.\nEl nostre personal mecànic a més compta amb la millor formació constant en tot tipus de components i sistemes que inclouen les bicis actualment.\nDeixa la teva bici en bones mans!\n... en un complex inigualable.\nPer si tot això no fos poc, a Biciescapa Sabadell comptem amb diferents serveis extra que et facilitaràn l'estada i/o visita a un món de bicicletes.\nPodràs venir i dur-te amb total comoditat teva bici gràcies al pàrquing interior de la botiga. Aquest compta amb vuit places de pàrquing gratuïtes, dues dutxes, servei per rentar les bicis amb aigua reciclada de la pluja i una terrassa, adaptable per a concerts, presentacions d'equips ciclistes i altres esdeveniments. A més a més, si ho prefereixes, els nostres especialistes t'ajudaran a carregar la bici.\nA més en el mateix recinte Biciescapa Sabadell podràs degustar tot tipus d'experiències gastronòmiques o bé prendre un cafè o cervesa per amenitzar l'espera del muntatge, ajust o reparació de la bici al Restaurant Tourmalet. El restaurant compta amb un espai on deixar la bici mentre fas un recovery després de la sortida amb la grupeta així com un riquíssim menú saludable diàriament.\nCarrer Montserrat, 180 08201 Sabadell (Barcelona)\nHorari botiga: [Horari d'estiu]\nTelèfon: 93 745 10 74


Forn al·lega que no va influir en els Mossos ni va atiar un alçament violent - Regió7 :: El Diari de la Catalunya Central\nForn al·lega que no va influir en els Mossos ni va atiar un alçament violent\nL'exconseller d'Interior diu que no va participar en el disseny dels operatius policials de l'1-O\nL'exconseller d'Interior Joaquim Forn demana la seva absolució en el judici al procés perquè no va interferir en els Mossos d'Esquadra, als quals no va donar cap consigna política ni operativa, ni va encoratjar un «aixecament violent» dels ciutadans contra les forces de seguretat.\nAixí ho sosté Forn al seu escrit de conclusions per al judici en el qual afronta una petició fiscal de 16 anys de presó per rebel·lió, delicte que descarta haver comès perquè al·lega que va defensar la independència per vies pacífiques, sense incitar a la violència.\nL'advocat de Forn, Xavier Melero, apunta en el seu escrit que Forn, que va arribar al Govern de Carles Puigdemont dos mesos abans de l'1-O, va mantenir «amb èxit» el «delicat equilibri» entre la «lleialtat a l'acció política» de l'executiu i a les seves conviccions i el «compliment rigorós» dels deures que li imposava ser el màxim responsable polític dels Mossos d'Esquadra.\nEn el seu al·legat, l'exconseller afirma que no va incitar a ningú a «alçar-se violentament» contra les forces de seguretat de l'Estat per «portar a terme a qualsevol preu» la votació de l'1-O, que havia estat declarada il·legal. Segons la defensa, Forn no va participar en el disseny dels operatius policials de l'1-O «ni hi va interferir des del punt de vista polític, ni, encara menys, tècnic». Tampoc va interferir en el dispositiu policial durant les concentracions davant la conselleria d'Economia el 20 de setembre del 2017, episodi en el qual nega haver «incitat les masses» a oposar «violenta resistència» a l'acció de la justícia.


Lliurament d'originals - Editorial Barcino\n/ L’Editorial / Lliurament d’originals\nL’Editorial Barcino és una editorial especialitzada en la publicació de textos catalans, des dels orígens fins a segle XX. Entre les seves col·leccions n’hi ha d’edicions crítiques, d’edicions anotades i traduccions a diverses llengües. La col·lecció més històrica de la Barcino és "Els Nostres Clàssics", fundada, alhora que l’editorial, l’any 1924 per Josep Maria de Casacuberta.\nActualment aquesta col·lecció té dues sèries: "Autors medievals", per a obres escrites fins al segle XV inclòs, i "Autors moderns", per a títols datables entre el segle XVI i l’inici del XIX. A més d’aquesta col·lecció, cal esmentar la "Biblioteca Verdagueriana", per a textos inèdits de Jacint Verdaguer i estudis sobre la seva obra; la "Biblioteca Barcino", per a textos anotats i en ortografia normativa, o el "Tast de Clàssics", per a adaptacions al català modern d’obres antigues.\nPel que fa a les traduccions, Barcino ha establert acords de coedició per publicar textos catalans antics en anglès amb Tamesis Books i en alemany amb LIT Verlag.\nSi teniu alguna proposta editorial que encaixi en el nostre catàleg i ens la voleu fer arribar llegiu atentament les normes de lliurament d'originals i els criteris d'edició.\nUn consell assessor, integrat per catedràtics, professors i estudiosos d’arreu dels Països Catalans, vetlla per la qualitat filològica i el manteniment del rigor científic que han caracteritzat l’editorial des de la seva fundació. En formen part Lola Badia, Germà Colón †, Francesc Gómez, Tomàs Martínez, Josep Massot, Raquel Parera, Josep Pujol, Joan Santanach, Albert Soler, Josep Solervicens, Guillem Usandizaga i J. Oriol Magrinyà, que és l'actual director de l’editorial.\nLes propostes d’edició que es reben són analitzades per revisors externs i per l'equip filològic de Barcino.\nNormes de lliurament d'originals\nSi ens voleu fer arribar les vostres propostes editorials ho podeu fer a aquesta adreça de correu electrònic: barcino@editorialbarcino.cat. Cal que tingueu molt en compte els punts següents:\nIndiqueu al camp de l'assumpte del correu a quina col·lecció presenteu la proposta. Actualment només rebem propostes per a les col·leccions d'"Els Nostres Clàssics", la "Biblioteca Barcino" i el "Tast de clàssics".\nFeu una breu descripció en el cos del correu de la proposta de no més de 10 ratlles.\nAdjunteu els documents de mostra que cregueu convenients perquè els avaluem.\nAdjunteu informació sobre el vostre currículum acadèmic i les vostres dades de contacte.\nA més a més, tingueu en compte els criteris d'edició de les nostres col·leccions, que podeu descarregar-vos aquí:\n— "Biblioteca Barcino", presentació i criteris\n— Protocol de recepció, acceptació i publicació dels volums d'"Els Nostres Clàssics"\n— Criteris d'edició d'"Els Nostres Clàssics"\n— Criteris de transcripció d'"Els Nostres Clàssics".\nNomés es respondran les propostes que compleixin aquestes condicions, i no es mantindrà correspondència sobre els orginals descartats i no sol·licitats.


Escarràs: «Entenem la música com a forma de militància, però amb això no basta»\n16 abril 2021 23:32\nEl primer disc del grup mallorquí veurà la llum aquesta primavera\nAina Vidal | 17 abril 2019\nEscarràs llança el seu primer disc aquesta primavera. Sota el títol Vuit vents, el grup de joves parlen de tot allò que els preocupa com a joves mallorquins en l'actualitat: amistat, festa, lluita o l'amor. Al llarg de les 8 cançons que conformen el disc, s'hi pot trobar rumba, rock o ska. S'autodefineixen com a joves compromesos, ja que han participat o participen en diferents moviments socials. És per això, que entenen la música «com una forma de militància, però la nostra militància va més enllà de la música». Per a poder assumir les despeses del projecte, han posat en marxa un TotSuma. El grup ha comptat amb l'ajuda de Jaume Gelabert, de Tramuntana Estudis, on s'ha enregistrat i produït Vuit Vents. Per la seva banda, el dissenyador Jaume Vich ha estat l'encarregat del disseny del disc.\nCom i quan sorgeix Escarràs?\nAquesta primavera farà dos anys i bàsicament ens vàrem conèixer arran del moviment estudiantil i altres moviments socials i a partir d'aquí vàrem decidir veure'ns per fer música i cada vegada vàrem anar afegint més instruments i també ens vàrem proposar començar a fer cançons pròpies. I a partir d'aquí diríem que ja ens vàrem consolidar com a grup. Tots teníem la idea de fer un grup, però primer volíem veure si ens enteníem i funcionàvem.\nUs estrenau presentant el vostre primer projecte amb cançons pròpies. Com valorau aquesta primera experiència com a grup?\nLa primera experiència com a grup va ser pujar damunt un escenari, perquè molts de nosaltres no hi havíem pujat mai. I sobre el disc, ens feia molta il·lusió, també és vera que és més feina de la que ens pensàvem. Però en general, també creim que ha quedat bastant bé i a nivell de grup és una experiència que enriqueix molt.\nEl projecte es titula Vuit Vents. Per què?\nVàrem pensar aquest títol perquè som vuit membres del grup i cadascú de nosaltres és d'un indret diferent de Mallorca, on hi bufa un vent diferent. A més, el disc també té 8 cançons. Com que no es tracta d'un disc conceptual, vàrem pensar posar-li aquest títol que representa una mica més el grup que el contingut del projecte en si.\nCom definiríeu l'estil musical de Vuit Vents?\nNo té un estil musical concret. Però sí que combina ska, rumba, rock i funky. Són cançons diferents amb estils diferents.\nSegons el portal Via Sona, en el disc parlau de tot allò que us preocupa com a joves mallorquins. Quines són aquestes preocupacions?\nSón preocupacions tant a nivell emocional i personal com preocupacions a nivell social i col·lectiu. Per exemple, una de les coses que ens preocupa és la pèrdua de la identitat de la societat mallorquina. També ens preocupa la massificació turística i veure que any rere any queden més trossos de terra per llaurar i, en canvi, se segueixen construint hotels. Un altre tema que també ens preocupa i en el disc en parlam és, el retorcés democràtic que estam vivint. Per tot això, ens consideram un grup compromès, però intentam no ser un grup pamfletari.\nEn els vostres directes heu combinat temes propis amb versions de grups com la Gossa Sorda, Obrint Pas o Zoo. Diríeu que són els vostres referents?\nSobretot la Gossa Sorda i Obrint Pas, Zoo no tant perquè és més nou. Però referents en trobam cada dia, n'hi ha molts. Però diríem que aquests dos han marcat una època. Sobre les cançons pròpies sempre havíem tengut clar que en volíem fer, però per començar ens vàrem dedicar més a fer versions per una qüestió més tècnica.\nTeniu pensat fer una presentació del disc? O qualque circuit de concerts?\nDe moment tenim previst fer un concert de presentació i sí que en l'estiu feim comptes sortir a tocar.\nAquest dijous participau en el concert de presentació del nou disc de Xarxa. Com valorau el panorama musical mallorquí?\nA poc a poc va avançant. És ver que aquí hi ha molts de grups que es dediquen més a fer versions per tocar a les revetlles, però de cada vegada hi ha més grups que surten amb la intenció de fer cançons pròpies. També és cert que grups amb cançons pròpies sempre n'hem tengut, però per ventura no han estat del més comercial i això sempre costa més. Nosaltres amb aquest disc també ens hem vist una mica amb aquesta dicotomia, entre fer allò que realment volem fer o adaptar-ho un poc per intentar arribar a una mica més de públic. Una cosa molt positiva és amb tots els grups que ens hem anat veient, hem vist que són molt conscients del panorama i coincidim que si no feim pinya i ens ajudam, serà molt difícil.


Parangipettai - Viquipèdia, l'enciclopèdia lliure\nParangipettai (tàmil: பரங்கிப்ேபட்ைட, "Llar dels europeus"), coneguda històricament com a Porto Novo, és una vila (panchayat town) al districte de Cuddalore a Tamil Nadu a la riba nord de la boca del riu Vellar a uns 30 km de Cuddalore a 11° 30′ N, 79° 46′ E / 11.500°N,79.767°E / 11.500; 79.767Coord.: 11° 30′ N, 79° 46′ E / 11.500°N,79.767°E / 11.500; 79.767. Al cens del 2001 consta amb 20.901 habitants; el 1901 tenia 13.712 habitants, més del 25% musulmans.\nFou fundada pels portuguesos al final del segle xvi sobre u poble anomenat Mahmud Bantar (anteriorment Muthu Krishnapuri o Varunapuri sota els rages de Vijayanagar) i fou el seu primer establiment a la costa de Coromandel, a la comarca de Gingi; es va anomenar llavors Porto Novo. El 1683 'hi va establir una factoria anglesa al costat de l'establiment portuguès i d'una factoria danesa. El 1749 l'exèrcit britànic que marxava contra Tanjore es va aturar a Porto Novo. El 1780 la població fou saquejada per Haidar Ali i el juliol de 1781 es va lliurar a la seva rodalia una batalla notable entre Haidar Ali i Sir Eyre Coote en què aquest darrer va aconseguir un destacada victòria, la més importat de la guerra, que va salvar la presidència de Madras. Fou ocupada dues vegades pels francesos i restaurada finalment als britànics el 1785.\nObtingut de «https://ca.wikipedia.org/w/index.php?title=Parangipettai&oldid=26312591»


Més protecció pels consumidors en les xarxes socials - Esguard de Dona\nBy Esguard de Dona - dijous, de febrer 15, 2018\nEls operadors de xarxes socials han de fer més esforços per respondre a la demanda feta el passat mes de març per la Comissió Europea i les autoritats nacionals de consum perquè respectin la normativa de consum de la UE.\nAvui s'han publicat els canvis introduïts per Facebook, Twitter i Google+ per adaptar les seves condicions de servei a la normativa europea de protecció dels consumidors.\nD'aquests canvis ja se'n beneficien una gran part dels consumidors europeus que fan servir les xarxes socials: els consumidors europeus ja no es veuen obligats a renunciar als seus drets com a consumidors, com ara el de poder d'anul·lar qualsevol compra feta per Internet, i poden presentar les seves reclamacions a Europa en lloc d'haver de fer-ho a Califòrnia; per la seva banda, els operadors han d'assolir la seva part de responsabilitat tal com ho fa qualsevol altre prestador de serveis fora de línia. Ara bé, tot i els canvis introduïts, només s'han satisfet parcialment els requisits de la normativa europea sobre consum.\n«Com que les xarxes socials també es fan servir com a plataformes comercials i publicitàries, cal que respectin la normativa sobre protecció dels consumidors. M'omple, doncs, de satisfacció que l'aplicació de la normativa europea de protecció dels consumidors per part de les administracions nacionals estigui donant els seus primers fruits perquè és cert que hi ha operadors que han fet un esforç per oferir més seguretat als consumidors; tot i així, és inacceptable que aquesta adaptació encara no s'hagi completat del tot i que s'estigui trigant tant de temps a fer-ho. Això confirma que cal una nova política de protecció del consumidor, és a dir, que cal respectar la normativa europea en matèria de consum i, per tant, que a qui no la respecti se li han de poder imposar sancions», comissària europea de Justícia, Consumidors i Igualtat de Gènere, Vera Jourová.\nLes últimes propostes de Google semblen anar en la línia de les exigències de les autoritats nacionals de consum, però Facebook, i encara més Twitter, només s'hi han posat parcialment a respectar qüestions importants relacionades amb la seva responsabilitat i amb la manera com informen els usuaris de l'eventual retirada de continguts o de la possibilitat de rescindir contractes unilateralment.\nPel que fa al «procediment de notificació i acció» utilitzat per les autoritats nacionals de consum per notificar i demanar l'eliminació de continguts il·legals, les modificacions introduïdes per part d'alguns operadors encara són insuficients. Google+ ha establert un protocol i uns terminis per tramitar les sol·licituds, però Facebook i Twitter només han acceptat facilitar una direcció de correu electrònic a la qual les autoritats nacionals poden adreçar-se per notificar-hi infraccions, sense que els operadors s'hagin compromès, però, a tramitar-ho en un termini determinat.\nArran de les nombroses denúncies de consumidors que han patit fraus o estafes a l'hora de fer servir un web o que han hagut de respectar unes condicions que no s'ajusten a la legislació europea en matèria de consum, el mes de novembre del 2016 es van començar a aplicar un seguit de mesures d'execució.\nD'ençà d'aleshores, els operadors van acceptar de modificar el següent:\n· les condicions de serveis que limiten o exclouen totalment la responsabilitat dels operadors en relació amb la prestació del seu servei;\n· les condicions que obliguen els consumidors europeus a renunciar als seus drets inalienables, com ara el de retractar-se d'una compra feta per Internet;\n· les condicions que priven els consumidors del seu dret a recórrer als òrgans jurisdiccionals de l'estat membre de residència i els sotmeten al dret de Califòrnia;\n· les condicions que eximeixen els operadors de l'obligació d'haver de notificar la informació comercial i els continguts patrocinats.\nEls operadors s'han compromès a introduir durant el primer trimestre del 2018 els canvis necessaris en les seves condicions de servei en totes les versions lingüístiques.\nTal com ja indicava en la seva comunicació sobre la lluita contra els continguts il·legals a Internet publicada el mes de setembre del 2017, la Comissió espera que els operadors detectin, eliminin i previnguin ràpidament i de manera proactiva la reaparició de continguts il·legals en les seves plataformes.\nLes autoritats nacionals de protecció del consumidor i la Comissió supervisaran l'aplicació dels canvis promesos i faran un ús actiu del procediment de notificació i acció facilitat pels operadors. Se centraran en els continguts comercials il·legals relacionats amb subscripcions no desitjades i altres fraus. D'altra banda, les autoritats nacionals podran prendre les mesures adients, incloses si escau mesures d'execució.\nEl mes d'abril la Comissió presentarà un nou acord per protegir millor els consumidors, la finalitat del qual serà modernitzar el dret del consum i garantir el seu compliment.\nEl 16 de març del 2017 les autoritats europees de consum i la Comissió Europea es van reunir amb els operadors per sentir i debatre les solucions que proposaven. Arran d'aquesta reunió, els operadors han introduït alguns canvis en les seves condicions de servei. Tot i així, la Comissió i les autoritats nacionals de consum consideren que és urgent introduir-hi més canvis (vegeu el comunicat de premsa).\nEl mes de novembre del 2016 l'administració de cooperació per a la protecció del consumidor de la direcció general francesa de Competència, Consum i Repressió del Frau (DGCCRF) va enviar una posició comuna a Facebook, Twitter i Google+ demanant-los que milloressin una sèrie de clàusules contractuals i establissin un sistema per impedir el tràfic il·lícit de continguts comercials, prèvia notificació.\nEls reglaments europeus en matèria protecció dels consumidors apleguen les autoritats nacionals de consum en una xarxa paneuropea la finalitat de la qual és fer complir la llei. Gràcies a aquesta xarxa, les autoritats nacionals es poden adreçar a les seves homòlogues d'altres estats membres per demanar que intervinguin en casos d'infracció transfronterera de la normativa europea. Es tracta de col·laborar en l'aplicació de diversos actes legislatius relacionats amb la protecció dels consumidors, com ara la Directiva sobre pràctiques comercials deslleials, la Directiva sobre comerç electrònic, la Directiva sobre els drets dels consumidors o la Directiva sobre clàusules contractuals abusives.\nEn el marc d'aquesta col·laboració, les autoritats nacionals han de comprovar periòdicament qüestions d'interès comú sobre la protecció dels consumidors en el mercat únic i han de coordinar les seves activitats de supervisió del mercat i les possibles mesures d'execució. La Comissió facilita l'intercanvi d'informació entre les autoritats nacionals i la seva coordinació.\nEls operadors han d'assolir una més gran responsabilitat pel que fa a la supervisió dels continguts. La Comunicació ofereix un seguit d'eines per prevenir, detectar i eliminar ràpidament els continguts il·legals a Internet i evitar que hi tornin a aparèixer.


Normes positives a classe de matemàtiques – jo aprenc, tu aprens, nosaltres aprenem\nNormes positives a classe de matemàtiques\n31 d'agost de 2014 – 1r ESO, Les Vinyes, metodologia\nM’interessa aprendre a generar dinàmiques d’aula que contribueixin a fomentar les ganes d’aprendre. Amb aquest objectiu, fa uns dies em vaig preguntar quins consells podria donar a un alumne que vol aprendre més i millor a les meves classes de matemàtiques (i possiblement fora d’elles).\nLa resposta, en forma de diapositiva-pòster, la llegirem el primer dia de classe i la penjarem allà on es pugui veure. Sé que aquestes idees poden resultar paper mullat, les dinàmiques es creen fets, no amb paraules, però en tot cas, és una declaració d’intencions.\nEl que m’ha motivat a escriure aquestes línies no són les idees per si mateixes, sinó la sintonia amb unes altres d’una de les meves referents, la Jo Boaler. El títol d’aquest post és el d’un breu i preciós document que ha publicat recentment amb seus 7 consells favorits per donar als nostres alumnes (i suggeriments per cada un d’ells).\nMe’ls faig meus (disculpeu la traducció):\nTothom pot aprendre matemàtiques fins el nivell més alt.\nEls errors són valuosos.\nLes preguntes són molt importants.\nLes matemàtiques tenen a veure amb la creativitat i en trobar sentit.\nLes matemàtiques tracten sobre establir connexions i comunicar.\nLes classes de matemàtiques tenen a veure amb el procés, no amb el resultat.\nLa profunditat és més important que la velocitat.\nAquí el document sencer, una petita joia: Setting up Positive Norms in Math Class.


Aspectes econòmics de la independència de Catalunya | El Xarrup\nEl debat va estar dividit en dos parts. Durant la primera hora els ponents va disposar cadascun d’ells d’un quart d’hora per explicar el seu punt de vista sobre la independència i la consegüent justificació amb gràfics i dades i la següent hora el públic va poder intervenir i interpel·lar els assistents.\nPel que fa a les línies essencials que va presentar cada ponent, el professor Conesa, va posar èmfasi en la incertesa del procés ja que va assegurar : “ estem parlant de llarg termini, no sabem el resultat del nivell de confrontació. És una cosa que no sabem i condiciona l’impacte econòmic al llarg de la transició. En el procés veig massa interrogants i massa incertesa “. Va defensar el potent impacte que la incertesa té sobre l’activitat econòmica i va denunciar la falta de models científics sobre el tema.\nPel que fa al professor i membre del col·lectiu Wilson Jordi Galí va assegurar que els guanys potencials de la independència són molt grans però depèn del que facin polítics i catalans en el moment de la ruptura. Assegurà que els costos poden ser minimitzats, només és voluntat de les parts. I feu una analogia entre la independència i les lleis per preservar el medi ambient doncs el benefici d’aquestes nosaltres no el gaudirem, però si les generacions futures. Finalment defensà la independència com “una oportunitat única per substituir un aparell obsolet, ineficient i sobredimensionat en favor d’un de petit, eficient i auster”.\nPel què fa al membre de les FAES, Ángel de la Funte, va denunciar per una banda la uniformitat [en el tema de la independència] de la premsa catalana, segons ell, més que la espanyola, doncs han venut la independència “com un negocio cojonudo però l’ argument econòmic és dèbil” . En resposta a les declaracions de Jordi Galí a més va afirmar que la Generalitat ja era una oportunitat de muntar una administració pròpia de zero, i que té els seus defectes i vicis. Preguntà finalment “Què ens fa pensar que farem les coses diferents? Perquè no ho intentem dins? La cultura, el país, la corrupció i l’ambient no és molt diferent”\nI finalment arribà el torn de Guillem López qui en format PowerPoint va exposar els seus 13 motius de desengany de la relació amb Espanya. Alguns dels punts van ser la relació entre descentralització i uniformitat que considerà contradictòria, ja que va defensar que “precisament el que fa la solució federal és evitar imposar una preferència homogènia. Ni els impostos ni les despeses són els mateixos en els estats compostos”, va denunciar que assignar recursos ignorant la diferent capacitat de compra d’un euro depenent de la geografia és una condemna per certs ciutadans, doncs aquests rebran prestacions reals inferiors a la resta, fins i tot en el cas d’haver realitzat majors contribucions. No tots els punts van ser d’àmbit exclusivament econòmic sinó que va mostrar una gran preocupació per preservar llengua, cultura i identitat d’una comunitat hauria de ser una obligació col·lectiva de totes les comunitats que conviuen.\nEn definitiva els assistents a l’acte van gaudir d’ aproximadament una hora de dades, gràfics i percentatges on cadascú volia mostrar la seva visió sobre aquest tema. A continuació us deixem el link del vídeo perquè sigueu vosaltres mateixos qui escolteu i extragueu les vostres pròpies conclusions.\nAquí trobareu el vídeo complet del debat –> http://www.youtube.com/watch?v=6pA1dGySttg&feature=youtu.be


Poder fàctic i poder legítim\n09 març 2021 10:47\nEn ciència política diuen que els governs dels països democràtics han de liderar les propostes per aconseguir el benestar social i econòmic dels conciutadans. Més d'un cop he sentit a dir a algun candidat tot just elegit que aspirava a ser president de tots i no sols d'aquells que l'havien votat. És una frase que els honora. En pronunciar-la, emperò, segurament encara no han tastat les dificultats que trobaran per complir la paraula donada. Hi ha presidents que no l'han pronunciada mai i se'ls nota que ho són ni tan sols a favor dels seus electors sinó a favor dels que han maniobrat per asseure'ls a la cadira presidencial. N'hi ha d'altres "i aquest seria el cas del president Matas" que sense haver estat plebiscitat i sent deutor de favors antics, fa tot el possible per presentar-se com un president populista que no és el mateix que popular. Alguna cort d'assessors ha dit a Matas que per ser president plebiscitat havia de fer gestos que indicassin un allunyament de les postures depredadores del territori que han caracterizat els vuitanta i noranta.\nLa Llei General d'Ordenació Turística (LGOT) i les Directrius d'Ordenació Territorial (DOT) són els gestos als quals em referia i que foren precedits pel decret de moratòria turística de gener del 98 i la campanya publicitària titulada «Les Illes que volem» de la primavera passada. Això ha fet que el debat sobre el territori hagi estat el més viu d'aquest darrer any. Tothom s'hi ha referit: polítics, arquitectes, ecologistes, periodistes, batles, geògrafs... però ens mancava la veu més interessant de totes les veus, la veu dels hotelers i constructors.\nDarrerament he llegit el que han dit el degà del col·legi d'aparelladors (i constructors), el president dels constructors i els dels hotelers. En els dos darrers casos, d'una forma educada, pausada i tranquil·la han fet alguna crítica als textos elaborats pel govern. No em queix, no m'espant, sinó que ho veig com un joc habitual. Es tracta del que altre temps dèiem búnquer o poder fàctic, sempre xocant i volent doblegar els poders legítims. En les etapes més autoritàries nop ens cabia cap dubte que existien i fins i tot eren notoris. En etapes democràtiques, com que es mantenen en secret, ens pensàvem que havien desaparegut.\nQuè és el que hi diuen constructors i hotelers a l'ordenació turística i territorial? Doncs que no els emprenyin massa perquè sinó l'activitat econòmica es pot ofegar i d'això tots ens rebrem. No volen ser controlats ni volen posar un duro per assumir els costos de la modernització que proposa el govern. Ho han dit amb paraules ensabonades i ha estat interpretat com un recolzament a la gestió de Matas. En una paraula: no li han lladrat a la cara.\nSupòs que el govern ni vol ni pot resistir les pressions dels grans interessos econòmics. Per aquests poders de fet qualsevol ordenació legal és una afronta perquè a ells no els ha de controlar ningú (!). Aquest govern no els pot controlar massa, ni els que vénguin tampoc ho podran fer fins al punt de prioritzar els interessos generals de la població. Sols en el cas que el govern de les Illes Balears fos un instrument de cohesió social podríem pensar en la possibilitat de fer un ordenament que cercàs allò que se'n diu el benestar social i econòmic de nosaltres i els nostres fills. Segurament una concepció més sobiranista de l'exercici del poder polític ens donaria més marge de maniobra.


Assegurem la Llengua: “Foc he vingut a portar a la terra i com desitjo que ja sigui encès!” - Mandat 1-O: Edificar la República Catalana Independent\nLa Llengua fonament de la nostra Nació\n“Foc he vingut a portar a la terra i com desitjo que ja sigui encès!”\nLa frase, el seu sentit i la seva força és de Jesucrist. Jo, avui, l’aplico a la “Llengua”,\nel motiu un escrit de Pau Vidal “Sense oxígen”que és foc i sobretot la necessitat d’ASSEGURAR LA NOSTRA LLENGUA.\nEls berguedans som bastant maldestres en moltes coses, menys en una, la Patum. El 1979 la nostra festa anava per mal borràs i ho vam tenir clar, la festa del foc, com l’escrit darrer de Pau Vidal “Sense oxígen”, com l’anhel expressat per aquell revolucionari de l’Amor, són cosa sèria! i els Berguedans vam convocar una Assemblea General Berguedana, tema únic “la Patum és més que una Festa”, conclusió ràpida i contundent, consens absolut: Defensem la Patum, assegurem la Patum, fem-ho nosaltres! ningú més ens ho farà!\nAmb la Llengua els catalans hem de fer el mateix que els maldestres berguedans: Un gran pacte de país i nació per assegurar la llengua, una acció sistemàtica, massiva, contundent, definitiva, sense excuses ni mitges tintes, no ens queda temps per a les mitges tintes! Un pacte entre parlants, professionals, mitjans i polítics, cadascú d’aquests protagonistes començant fins i tot per mestres, infants i estudiants, tots hi hem de posar el nostre gra de sorra. Sí, això, també ho hem de fer arribar als nostres fills per joves que siguin, han de saber i descobrir la necessitat de la transcendència de la llengua com la necessitat imperiosa d’assegurar la pervivència i la salut del nostre planeta, dues necessitats bàsiques, terra i llengua, dos ecologismes essencials defensar la terra i defensar la llengua.\nUn sol clam:\n“- Foc nou, baixa del cel i torna a prendre.\noh Pàtria de les tombes flamejants.”\nPS 1: Assegurem la Llengua: “Foc he vingut a portar a la terra i com desitjo que ja sigui encès!”\nPS 2: https://www.vilaweb.cat/noticies/sense-oxigen-immersio-opinio-pau-vidal/\nPS 4: ELS CATALANS POTSER DE MOMENT NO PODEM ANAR A LA LLUNA NI A MART, PERÓ SÍ QUE PODEM AJUDAR LA NOSTRA LLENGUA, ASSEGURAR-NE EL PRESENT I EL FUTUR.\nPS 6: https://lletra.uoc.edu/especials/folch/gassol.htm


Institutional news | Page 3 | IRB Barcelona\nCientífics internacionals apunten cap a la immunoteràpia com a nova via de tractament de les malalties relacionades amb l'envelliment\nSi parlem d’immunoteràpia, la primera cosa que ens ve a la ment és que és un tractament eficaç per a combatre el càncer. Ara bé, podria ser també una solució o esperança per a altres malalties?\nAquest ha estat precisament el tema central de la Conferència Barcelona Biomed Immunoteràpia més enllà del càncer. Una cura per a malalties relacionades amb l’envelliment, organitzada per l’Institut de Recerca Biomèdica (IRB Barcelona) i que del 18 al 20 de novembre ha reunit a Barcelona a més de 100 científics.\nDurant 3 dies, investigadors de tot el món han posat de relleu com aquesta nova teràpia pot tenir altres aplicacions. Tal com explica ...\nLa tercera edició de l'ENABLE se centra en els nous reptes de la ciència\nL’ENABLE està organitzat per estudiants de doctorat i joves postdocs i està dirigit a altres joves investigadors en biomedicina.\nLa tercera edició del Simposi ENABLE va tenir lloc a Nijmegen (Països Baixos) del 13 al 15 de novembre.\nEl simposi està cofinançat per la Comissió Europea i està dirigit i organitzat per quatre instituts de recerca (l’IRB Barcelona, el RIMLS, el NNF CPR i el SEMM) i una agència de comunicació científica (Scienseed).\nEl jurat va decidir per unanimitat premiar Salvador Aznar Benitah en reconeixement al seu treball amb cèl·lules mare adultes, i la relació d'aquestes amb els ritmes circadians o la metàstasi, així com per la seva recent activitat empresarial.\nEl guardó reconeix la recerca d'excel·lència en bioquímica i biologia molecular realitzada principalment a Espanya.\nFran Supek, elegit EMBO Young Investigatortor\nFran Supek va iniciar el 2017 el seu propi grup de recerca a l'IRB Barcelona, dedicat a l’estadística genòmica.\nMitjançant el programa EMBO Young Investigator, l’EMBO identifica i dóna suport als millors joves investigadors en ciències de la vida.\nEl projecte becat es centrarà en l’estudi de la formació de les metàstasis en càncer de mama.\nLa beca, específica per estudiar el càncer de mama, ha estat atorgada per la fundació, en col·laboració amb Mango.\nFero és una fundació privada pionera en l’impuls de la investigació oncològica translacional a Espanya.\nEl projecte IRBInterH permetrà a l'IRB Barcelona impulsar-ne la internacionalització, un dels seus objectius estratègics. Així mateix, se’n potenciarà la participació en l’H2020, un dels pilars...\nSalvador Aznar Benitah rep el premi Constantes y Vitales a la Investigación biomédica y la Prevención en salud.\nSalvador Aznar Beniath ha estat premiat en la categoria “Jove Talent en Recerca Biomèdica”.\nL'Orquestra Simfònica del Vallés realitzarà un fragment d'una composició d'Ernest Giralt, investigador de l' IRB Barcelona, que reflecteix la periodicitat i les propietats dels elements de la taula periòdica.\nAnna Rierola, primeraArtist in Residencede l' IRB Barcelona, i Neus Prats, ambaixadora del Programa de Residència Artística, participaran en un debat sobre l'art i la ciència amb mirada de dona.\nA més, el centre de recerca organitza dos tallers per a nens i nenes de 7 a 12 anys: un sobre la química que ens envolta -amb motiu de l'Any Internacional de la Taula Periòdica - i un altre sobre el funcionament del cos humà.


L'ASJ suspén temporalment tota la Junta Directiva de la Magenta per estudiar el dèficit generat en l'any d'Alferesia | ARA Multimèdia\nQui fora fins ara Primer Tro de la Magenta reconeix que hi ha hagut un dèficit major de l'esperat, i es posen a disposició de l'ASJ per solucionar-ho. Es dóna la circumstància que enguany la Magenta ostenta el càrrec de Capità Moro\nDes de l'Associació de Sant Jordi han creat una comissió per a estudiar el que ha passat. La Junta Directiva de la Filà Magenta s'ha posat a disposició de l'Associació per a aclarir els números\nL'Associació de Sant Jordi ha assumit provisionalment el control de la Filà Magenta i ha suspés a tota la Junta Directiva, formada per més de 10 membres. Ho fa, segons expliquen en un comunicat, aplicant l'article 159.b.8 de l'Estatut de l'Associació de Sant Jordi, i on diu que es permet la supervisió de les filaes "decretant la seua intervenció, quan procedeix".\nTot ve pel dèficit generat en l'any de l'Alferesia de la Filà Magenta, d'una quantia que no s'ha volgut especificar. Així, s'ha creat una comissió per a estudiar tota la documentació aportada per qui ja no és Junta Directiva de la Magenta, ja que tant el Primer Tro com tota la Junta ha sigut suspesa temporalment. "Amb aquestes mesures" asseguren des de l'ASJ, "l'Associació de Sant Jordi garanteix el bon desenvolupament del càrrec del capità Moro de les pròximes festes de Sant Jordi". Per altra banda, expliquen que ara es treballa en la redacció d'una "ordenança fiscal encaminada especialment a evitar possibles desajustos econòmics en anys de càrrec".\nEn una carta remesa als membres de la Filà Magenta per part de l'ASJ i a la que ha tingut accés Aramultimèdia, s'explica que han rebut la sol·licitud d'investigació per part de "diversos membres de la Filà". També asseguren que ja s'han reunit per "agilitzar al màxim la successió i el desenvolupament dels actes propis" per la capitania de la Magenta. Reclamen "tranquil·litat" i preguen "cautela en les opinions fins que se celebre una Junta General Extraordinària" que es convocarà pròximament.\nDes de la Filà Magenta, Vicente Carcelén, fins ara Primer Tro, s'ha mostrat "tranquil perquè no hem fet cap malversació". Reconeix que hi ha hagut un dèficit "un poc major de l'esperat", però que s'han posat a disposició de l'Associació de Sant Jordi per a col·laborar i han aportat tota la documentació. Vicente Carcelén assegura que el que interessa ara "és repassar les partides i esbrinar què ha passat".\nL’Associació ha reaccionat amb celeritat i ha estat la que ha requerit, citat i comunicant els responsables de la filà la greu situació trobada als compters de la filà.\nEl sorteig del Trofeu Filaes d'Alcoi serà el 12 de març 19 febrer 2020\n#MiCAlcoi2020: Primer dia d'enramada, passada per aigua 18 febrer 2020\nL'aplicació que has de tindre per conéixer l'actualitat de tots els Moros i Cristians 14 febrer 2020


Abrera inicia les obres de millora de la Piscina d’estiu – La Bústia\nPer Esports 16 de febrer de 2019 a les 16:09 0 609 Visites\nLes actuacions estaran enllestides per a la nova temporada de bany\nL’Ajuntament d’Abrera ha iniciat les obres de millora de la Piscina municipal d’estiu, situada al número 18 del Passeig de l’Església que estaran enllestides per a la temporada de bany a partir del mes de juny vinent. Les actuacions formen part d’un pla de millora de la Zona Esportiva d’Abrera amb la finalitat de fer més acessibles els equipaments municipals.\nEntre les millores destaquen l’eliminació de les barreres arquitectòniques a l’accés de l’equipament, la reforma del paviment i l’enjardinament. A l’interior, es farà una redistribució de la zona de taquilles que permetrà millorar l’accessibilitat de les persones amb mobilitat reduïda. Els vestidors es renovaran de dalt a baix, s’hi col·locaran dutxes exteriors i es farà una nova distribució de l’espai de magatzem.\nAquesta actuació segueix les millores fetes l’any passat amb la construcció d’una rampa d’accés a la piscina adreçada a la gent gran i a les persones amb mobilitat reduïda i la col·locació de paviment antilliscant i baranes de protecció. A més, els usuaris van disposar d’una dotzena de durxes noves. La temporada de bany 2018 a la Piscina municipal d’estiu va comptar amb 2.100 abonats i més de 10.000 entrades. Dels abonaments registrats, un 73% són d’Abrera i la resta, un 27%, d’altres poblacions.\nLa Piscina municipal d’Estiu compta, a més, amb el servei de Bilbliopiscina, amb lectures refrescants pels usuaris de l’equipament a càrrec de la Biblioteca Josep Roca i Bros.